**Danske Landbrugsskolers Nyhedsbrev – April 2016**

Nyhedsbrevet vil kort gøre status på de væsentligste begivenheder for skoleformen.

Sekretariatet vil fremover efter ønske fra bestyrelsen, forsøge at udsende nyhedsbreve i en lidt højere frekvens, således at den megen information fra ministeriet, parter og foreningen kommer friskere ud.

**Oversigt – indhold i nyhedsbrevet**

1. Udbudsrunde 2017
2. Elevoptag
3. Markedsgørelse – frit valg af studiesystemer
4. Medieomtale
5. Årsmøde 2016
6. Personalia
7. Aktivitetskalender
8. **Udbudsrunde 2017**

Alle skoler fik afleveret deres udbudsansøgninger inden fristen d. 14. marts og nu skal vi igennem en behandling i regioner, de faglige udvalg, REU og MBUL, hvorefter den fremtidige fordeling af udbud meldes ud til september.

**Tidsplanen for udbudsrunden (foreløbig):**

|  |  |  |
| --- | --- | --- |
| **Tidspunkt** | **Opgave** | **Primær aktør** |
| Marts | Ansøgninger sendes til MBUL | Skolerne |
| Maj | Regionerne afgiver indstilling om GF1+GF2 | Regionerne |
| Maj | De Faglige Udvalg afgiver indstilling | DFU |
| Juni | REU afgiver indstilling til ministeren | REU |
| September | MBUL sender godkendelser og afslag til ansøgere | MBUL |

1. **Elevoptag**

EUD-reformens nye adgangskrav kunne aflæses på elevoptaget i efteråret 2015. Heldigvis så ser forårsaktiviteten meget bedre ud, specielt grundet EUX og lederuddannelserne.



Danske Landbrugsskoler lavede sammen med Danske Erhvervsskoler og SOSU en undersøgelse om tilmeldinger fra 9. og 10. klasse ift. august 2016, som viste, at landbrugsuddannelsen havde en tilgang til GF1 og EUX-GF1 på 493 (uden Viden Djurs og Selandia) mod 414 til august 2015, dvs. en fremgang på ca. 19 %.

Ca. 30 % har valgt en EUX mens ca. 25 % vælger EUX på tværs af EUD.

Resultatet er specielt flot set i lyset af, at erhvervsuddannelserne samlet set igen faldt med en samlet tilslutning på 18,4 % (mod 18,5 % i 2015) og gymnasiet igen blev styrket med en tilslutning på 74,3 (mod 73,9 % i 2015).

1. **Markedsgørelsen – frit valg af studiesystemer**

Fra sommeren 2016 markedsgøres dele af de studieadministrative systemer som Styrelsen for It og Læring (STIL) i dag leverer til blandt andet erhvervsskolerne, hvilket betyder at erhvervsskolerne, ligesom gymnasier og VUC, frit kan vælge studiesystemer på markedsvilkår.

Markedsgørelsen skal understøtte, at nye eller eksisterende leverandører effektivt kan levere nye IT-systemer på de områder, der markedsgøres. Derudover vil markedsgørelsen betyde, at lovgivning, instrukser og øvrige krav til institutionerne ensartes på tværs af ungdomsuddannelsesområdet.

Markedsgørelsen medfører ændringer i institutionernes IT-mæssige muligheder og behov. Det obligatoriske studieadministrative system EASY-A udfases. Derudover vil der være afledte konsekvenser for en del andre STIL-systemer, eksempelvis Elevplan, EASY-P og EfterUddannelse.dk.

Der er arrangeret to informationsmøder i hh. Aarhus d. 2. maj og København d. 9. maj og man kan tilmelde sig på følgende link: <http://www.stil.dk/Projekter-og-initiativer/Frit-valg/Arrangementer>

Projektoversigt: <http://www.stil.dk/-/media/STIL/Filer/Frit-valg/151125-Plan.ashx?la=da>

**Kommentarer**: Pt. er der flere ”usikkerheder” omkring markedsgørelsen, bl.a. mangler STIL at udvikle den integrationsplatform, der skal facilitere leverandørernes produkter (bedste bud er, at den først er færdig i 2017). Der er heller ikke så mange leverandører, der har ytret interesse som MBUL havde ønsket, vi har hørt om tre - UDDATA, MaCom (Lectio) og CSC (LUDUS). Der er også nogle kontraktmæssige usikkerheder mellem skole og leverandør som giver nogle udfordringer samt en lang række andre elementer.

STIL arbejder hårdt på, at rydde disse udfordringer af vejen, men om det sker og inden for tidsplanen er usikkert, så anbefalingen må være at følge processen, men ikke kaste sig ud i de store projekter med leverandører på dette tidspunkt.

1. **Medieomtale**

Danske Landbrugsskoler har arbejdet på at styrke vores identitet og position med en stærkere uddannelsespolitisk stemme, og det virker i stadigt højere grad. Fx kørte vi en historie med vores forbedrede elevtal (kvalitet og kultur) i uge 9 og havde med mit kendskab sendetid i min. 4 radioudsendelser, citeret/omtalt i min. 10 artikler og jeg talte med 6 forskellige journalister – i uge 9 alene.

Vi håber fortsat at styrke dette arbejde, gerne forankret lokalt, så I må gerne oplyse mig om når I har lavet (eller har tænkt jer at lave) presse etc.

1. **Det fælles årsmøde for jordbrugets uddannelser**

Sensommerens største begivenhed har de seneste år været det fælles årsmøde for jordbrugets uddannelser, der i år afholdes d. 25-26. august på Dalum Landbrugsskole og Kold College. Så sæt kryds i kalenderen for planlægningen er allerede godt i gang og det bliver mindst lige så spændende og sjovt som sidste år.

1. **Personalia**

Gråsten Landbrugsskole har fået et nyt forstanderpar da man har ansat Bjarne og Henriette Ebbesen pr. d. 1. juli. Forstanderparret har stået i spidsen for Sundeved Efterskole.

Jordbrugets UddannelsesCenter får ny direktør til sommer da Claus Christensen og giver depechen videre til Peter Moesgaard.

Nordjyllands Landbrugsskole skal have ny forstander til oktober hvor Niels Quist stopper som forstander.

1. **Aktiviteter forår 2016**
* D. 6. april
	+ Erfa-møde administration på Dalum Landbrugsskole
* D. 6. april
	+ Temadag om økonomi på Asmildkloster kl. 09.00-15.00
* D. 19. april 2016
	+ Temadag om censorvirksomhed på Bygholm Landbrugsskole kl. 09.00-15.30
* D. 29. april
	+ REU-møde
* D. 4. maj
	+ Referencegruppe møde om markedsgørelse
* D. 9. maj
	+ Generalforsamling og bestyrelsesmøde på Bygholm Landbrugsskole
* D. 12. maj
	+ U-leder netværk på Kalø Økologiske Landbrugsskole
* D. 24-25. maj
	+ Danske Erhvervsskolers årsmøde Nyborg
* D. 27. maj
	+ REU-møde
* D. 3. juni
	+ Reception for Claus og Peter JU-Beder
* D. 14. juni
	+ REU-møde